പാലക്കാട് ജില്ലയിലെ പട്ടാമ്പി താലൂക്കിൽ  തൃത്താല ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ തൃത്താല ഗ്രാമപഞ്ചായത്ത് .  ജില്ലയുടെ പടിഞ്ഞാറേ അതിർത്തിയിലുള്ള പഞ്ചായത്തുകളിലൊന്നാണ് തൃത്താല. 22.78 ചതുരശ്ര കിലോമീറ്റർ വിസ്തൃതിയിൽ തൃത്താല-<MASK> എന്നീ വില്ലേജുകളിലായി വ്യാപിച്ചുകിടക്കുന്നതാണ് തൃത്താല ഗ്രാമപഞ്ചായത്ത്. തൃത്താല ഗ്രാമ പഞ്ചായത്തിന്റെ വടക്കേ അതിരിലൽ കൂടി ഭാരതപ്പുഴ ഒഴുകുന്നു. തൃത്താലയ്ക്ക് ഏതാണ്ട് 6 കിലോമീറ്റർ ദൂരം പുഴയോരമുണ്ട്. കിഴക്കുഭാഗത്ത് പട്ടാമ്പി നഗരസഭയും ഭാരതപ്പുഴയും, പടിഞ്ഞാറുഭാഗത്ത് പട്ടിത്തറ പഞ്ചായത്തും, തെക്കുഭാഗത്ത് നാഗലശ്ശേരി, തിരുമിറ്റക്കോട് പഞ്ചായത്തുകളുമാണ് മറ്റതിരുകൾ. സമുദ്രനിരപ്പിൽ നിന്ന് 8 മീറ്ററിനും 75 മീറ്ററിനും ഇടയിലുള്ള ഇടനാടു മേഖലയിൽ ഉൾപ്പെടുന്നതാണ് തൃത്താല.പട്ടാമ്പി നഗരത്തോട് വളരെ ചേർന്ന് നിൽക്കുന്ന പ്രദേശമാണ് തൃത്താല. അതിനാൽ തന്നെ അതിവേഗം വളരുന്ന പട്ടാമ്പി നഗരത്തിന്റെ ഭാഗങ്ങൾ തൃത്താല പഞ്ചായത്തിലും ഉണ്ട്. പട്ടാമ്പിയെയും തൃത്താലയെയും ബന്ധിപ്പിക്കുന്ന ഭാരതപ്പുഴക്ക് കുറുകെയുള്ള പ്രശസ്തമായ പാലമാണ് പട്ടാമ്പി പാലം.
തൃത്താല ഗ്രാമപഞ്ചായത്ത്
ഡയറക്റ്ററി  പട്ടിത്തറ തിരുമിറ്റക്കോട് നാഗലശ്ശേരി